वार्ड 17 और 18 में सफाई की
भास्कर संवाददाता | होशियारपुर
नगरनिगम के मेयर शिव सूद ने बताया कि स्वच्छ भारत अभियान तहत नगर निगम की ओर से विभिन्न वार्डों की सफाई के काम जारी रखते हुए वार्ड नंबर 17 और 18 की सफाई में अधिकारियों, कर्मचारियों, कौंसलर्स और सफाई सेवकों ने भी भाग लिया। इस दौरान अफसर रमेश कुमार, सेक्रेटरी संजीव कुमार, जनक राज, सुरिंदर कुमार, कौंसलर सुरिंदर कुमार, रीना विशेष तौर पर शामिल हुए।
मेयर सूद ने बताया कि नगर निगम की ओर से शहर के सारे वार्डों को साफ सुथरा बनाने के लिए चलाए गए सफाई अभियान में शहर निवासियों और मोहल्ला वेलफेयर कमेटियों की ओर से पूरा सहयोग दिया जा रहा है। इसके अलावा हर रोज दो वार्डों में दोपहर 2 बजे से शाद 5 बजे तक नगर निगम के सारे फील्ड स्टाफ जैसे बेलदार, माली और सफाई सेवक भाग लेकर सफाई कर रहे हैं। उन्होंने शहर निवासियों को अपील की कि प्रधानमंत्री नरेंद्र मोदी की ओर से चलाए गए स्वच्छ भारत अभियान के तहत नगर निगम की ओर से शहर की सफाई के लिए अपना योगदान दें।
वार्ड नं. 17 और 18 में सफाई करते हुए मोहल्ला निवासी।
bho_Deva bho_Deva hin_Deva hin_Deva bho_Deva